Söngkonan Beyoncé hefur slitið viðskiptasambandi við eiganda Topshop . Fyrrverandi starfsmenn fyrirtækis hans saka hann um einelti og áreiti . Söngkonan Beyoncé hefur slitið samstarfi við viðskiptajöfurinn Sir Philip Green , eiganda Topshop , eftir að nokkrir fyrrverandi starfsmenn hans hafa stigið fram og sakað hann um einelti og áreiti . Fyrirtæki Beyoncé , Parkwood , hefur verið í samstarfi við fyrirtæki Green , ArcadiaGroup undanfarin fjögur ár vegna fatamerkisins Ivy Park . En nú hefur Parkwood keypt Green út úr samstarfinu , hann átti 50% hluta í Ivy Park . Greint var frá þessu í yfirlýsingu frá Ivy Park . Ivy Park sem hefur notið mikilla vinsælda undanfarin tvö ár en merkið var selt í verslunum Topshop sem er dótturfyrirtæki ArcadiaGroup . Í síðasta mánuði bárust fregnir af því að Green hefði farið fram á tímabundið lögbann á umfjöllun DailyTelegraph . Í umfjölluninni sögðu fimm starfsmenn Green frá meintu kynferðislegu áreiti , rasískum ummælum og einelti Green . Hann hefur neitað öllum ásökunum .